Ungarns Grand Prix 2009

Ungarns Grand Prix 2009 var det tiende løpet i Formel 1-sesongen 2009. Det ble arrangert den 24. juli til 26. juli 2009 på banen Hungaroring i Budapest. Dette ble det 24. løpet på rad som holdes i Ungarn, en av de lengste ubrutte løpsrekkene i Formel 1.

Løpet markerte også debuten til Jaime Alguersuari for Scuderia Toro Rosso, som erstattet Sébastien Bourdais. Han ble da tidenes yngste Formel 1-fører, 19 år og 125 dager gammel. Han slo med det rekorden til Mike Thackwell fra Canadas Grand Prix 1980 på 19 år og 183 dager. Rekorden har siden blitt slått av Max Verstappen, som debuterte i Formel 1 i Australias Grand Prix 2015, 17 år og 166 dager gammel.

 Rapport 
 Kvalifisering 
Under avslutningen av del to av kvalifiseringen ble Felipe Massa skadet da hjelmen hans ble truffet av en gjenstand og han skled rett frem og av banen. Massa ble sendt til sykehus etter ulykken, og kvalifiseringen ble utsatt. Rubens Barrichello meldte at han merket at noe falt av bilen hans, like før ulykken. Senere ble det klart at Massa hadde pådratt seg et kutt i pannen, en bruddskade på hodeskallen og hjernerystelse. Han måtte derfor opereres, og måtte stå over løpet.

Da kvalifiseringen nærmet seg avslutningen, fikk tidssystemet en feil. Når dette var i orden igjen, endte kvalifiseringen med at Fernando Alonso hadde fått raskeste tid, med sin første pole siden Italias Grand Prix 2007.

 Løpet 
Da løpet settes igang Sebastian Vettel bakover til åttendeplass fra sin andreplass etter en dårlig start. Lewis Hamilton kommer seg opp på en andreplass, men blir raskt forbikjørt av Mark Webber. Kimi Räikkönen på sin side er borti både Hamilton og Vettel, og sistnevnte melder etterhvert fra om skade på bilen.

Alonso går inn i pit for dekkskift på den ellevte runden, men det blir raskt klart at det er noe alvorlig feil, da materiale ses flyvende vekk fra dekket, og allerede i den tolvte runden får Alonso store problemer, da han mister sitt høyre framhjul, og må krype tilbake til pit på tre hjul, noe som overlater ledelsen til Hamilton, og sender Alonso helt tilbake på 18.- og sisteplass. Alonso bryter løpet etterhvert på grunn av skadene på bilen. I 15. runde må også Adrian Sutil gi seg på grunn av motorproblemer.

I 19. runde går både Webber og Räikkönen i pit samtidig, og det oppstår dramatikk da Webber nesten kolliderer med Räikkönen når han kjører ut fra dekkskiftet sitt. Webber blir like etter passert av Timo Glock.

Vettel må gå i pit etter 27 runder, da det bakre hjulopphenget går i stykker på bilen. Tyskeren utbryter «Something is broken, something is broken, I can't control the car anymore.» Vettel returnerer til løpet på en 17.-plass, helt bakerst i feltet. Tyskeren gir seg etter bare noen få runder.

I 39. runde går Sébastien Buemi rundt og kjører av banen, men klarer å komme seg inn igjen. Han blir derimot passert av debutant og lagkamerat Jaime Alguersuari og havner helt bakerst.

Lewis Hamilton vant løpet foran Räikkönen og Webber. Dette var hans første seier i 2009-sesongen, og den første siden Kinas Grand Prix i oktober 2008.

 Klassifisering 
 Kvalifisering 
Biler som bruker KERS er markert med  *
PosNrNavnKonstruktørDel 1Del 2Del 3Grid 17 Fernando AlonsoRenault1.21,3131.20,8261.21,5691215 Sebastian VettelRed Bull-Renault1.21,1781.20,6041.21,6072314 Mark WebberRed Bull-Renault1.20,9641.20,3581.21,741341* Lewis HamiltonMcLaren-Mercedes1.20,8421.20,4651.21,8394516 Nico RosbergWilliams-Toyota1.20,7931.20,8621.21,890562* Heikki KovalainenMcLaren-Mercedes1.21,6591.20,8071.22,095674* Kimi RäikkönenFerrari1.21,5001.20,6471.22,4687822 Jenson ButtonBrawn-Mercedes1.21,4711.20,7071.22,5118917 Kazuki NakajimaWilliams-Toyota1.21,4071.20,5701.22,8359103* Felipe MassaFerrari1.21,4201.20,823Ingen tidDNS1112  Sébastien BuemiToro Rosso-Ferrari1.21,5711.21,00210129 Jarno TrulliToyota1.21,4161.21,082111323 Rubens BarrichelloBrawn-Mercedes1.21,5581.21,222121410 Timo GlockToyota1.21,5841.21,24213158 Nelson Piquet jr.Renault1.21,2781.21,38914166 Nick HeidfeldBMW Sauber1.21,738151721 Giancarlo FisichellaForce India-Mercedes1.21,807161820 Adrian SutilForce India-Mercedes1.21,86817195 Robert KubicaBMW Sauber1.21,901182011 Jaime AlguersuariToro Rosso-Ferrari1.22,35919

 Løpet 
Biler som bruker KERS er markert med  *
 Pos  Nr  Fører  Konstruktør  Runder  Tid/Ga seg  Grid  Poeng 1 1*   Lewis Hamilton  McLaren-Mercedes 70 1.38.23,876 4 10 2 4*   Kimi Räikkönen  Ferrari 70 +11,529 7 8 3 14   Mark Webber  Red Bull-Renault 70 +16,886 3 6 4 16   Nico Rosberg  Williams-Toyota 70 +26,967 5 5 5 2*   Heikki Kovalainen  McLaren-Mercedes 70 +34,392 6 4 6 10   Timo Glock  Toyota 70 +35,237 13 3 7 22   Jenson Button  Brawn-Mercedes 70 +55,088 8 2 8 9   Jarno Trulli  Toyota 70 +1.08,172 111 9 17   Kazuki Nakajima  Williams-Toyota 70 +1.08,774 9 10 23   Rubens Barrichello  Brawn-Mercedes 70 +1.09,256 12 11 6   Nick Heidfeld  BMW Sauber 70 +1.10,612 15 12 8   Nelson Piquet jr.  Renault 70 +1.11,512 14 13 5   Robert Kubica  BMW Sauber 70 +1.14,046 18 14 21   Giancarlo Fisichella  Force India-Mercedes 69 +1 runde 16 15 11   Jaime Alguersuari  Toro Rosso-Ferrari 69 +1 runde 19 16 12    Sébastien Buemi  Toro Rosso-Ferrari 69 +1 runde 10 Ret 15   Sebastian Vettel  Red Bull-Renault 29 Hjuloppheng 2  Ret 7   Fernando Alonso  Renault 15 Løst hjul 1 Ret 20   Adrian Sutil  Force India-Mercedes 1 Vanntrykk 17 DNS 3*   Felipe Massa  Ferrari 0 Skadet 
Noter til tabellene:
  - Siden Felipe Massa ble sterkt skadet under kvalifiseringen, og satt utenfor løpet, ble alle bilene som kvalifiserte seg til ellevteplass og dårligere, flyttet en plass opp på startoppstillingen.

 Referanser 

 Eksterne lenker 

  Offisiell hjemmeside for Ungarns Grand Prix 

2009
Kategori:Formel 1-sesongen 2009
Kategori:Sport i Ungarn i 2009